**VALIO PROFEEL CUP KULTURISMIS JA FITNESSIS 2019**

**VÕISTLUSJUHEND**

**Aeg ja koht**

Võistlused toimuvad 28. Septembril 2019 algusega 13:00, Tallinnas, Sparta Spordiklubis, aadressil Pärnu mnt. 139c.

**Võistluste eesmärk**

Edendada ja arendada kulturismi ja fitnessi spordiala Eestis.

**Võistluste korraldaja**

Võistluste korraldaja on Sparta Spordiklubi koostöös Eesti Kulturismi ja Fitnessi Liiduga.

**Registreerumine**

* Eelregistreerimise viimane päev on 14. september.
* Eelregistreerimine toimub läbi registreerimise ankeedi Sparta Spordiklubi kodulehel:<https://sparta.ee/spordiklubi/sundmused/registreeri-valio-profeel-cup-kulturismis-ja-fitnessis-2019/>
* Osavõtutasu on täiskasvanutel 30€ ja noortel ja juunioritel 25€. Maksmine toimub registreerumisel läbi Sparta kodulehe. Osavõtutasu sisaldab ka (Siim Kinnase poolt lava taga tehtud fotosid. Võistlejad saavad suuremad pilidfailid). **NB! Ära unusta enne või peale võistlusi Siimu juurest läbi käia ja endast ja oma tiimist pilte teha!**
* Kõikidel sportlastel peab olema kehtiv Eesti Kulturismi ja Fitnessli Liidu litsents. Info litsentsi taotlemise kohta alaliidu kodulehel: <http://www.kulturism.ee/teadmiseks-voistlejale/>
* Eelregistreerimata sportlased võistlusele ei pääse.
* Algajaks võistlejaks loetakse sportlast, kes ei ole osalenud kulturismi ja fitnessi võistlustel rohkem kui 1 korra.

**Ajakava**

28. September kell 9:00-10.30 - registreerimine / kaalumine / mõõtmine – Sparta Spordiklubi (koolitusklass II korrusel).

Valio Profeel Cup algab algajate võistlusega kell 13:00 Uksed avatakse pealtvaatajatele kell 12:30. Teises päeva plokis algusega kell 16.00 võistlevad edasijõudnud sportlased (samuti võivad võistelda algajate võistlustel osalenud sportlased ka õhtul edasijõudnute võistlusel, sellisel juhul tuleb lisaks juurde maksta täiskasvanutel 20€ ja noortel/juunioritel 15€ teisel võistlusel osalemise eest lisaks).

Täpsem ajakava selgub peale eelregistreerimise lõppu.

**Kohtunikud**

Võistluste peakohtunik on Ivar Mikk.

Kohtunike töö on reglementeeritud IFBB määrustikuga: <https://www.ifbb.com/wp-content/uploads/2018/02/IFBB-General-Rules-2018.pdf>

**Võistluskategooriad nii algajatele kui edasijõudnutele on järgmised:**

Noored kulturism (sünniaasta 2000-2003)

Noored bikiinifitness (sünniaasta 2000-2003)

Noored rannafitness (sünniaasta 2000-2003)

Juuniorid kulturism (sünniaasta 1996-1999)

Juuniorid rannafitness (sünniaasta 1996-1999)

Juuniorid *body-*fitness (sünniaasta 1996-1999)

Juuniorid bikiinifitness (sünniaasta 1996-1999)

Juuniorid naiste fitness (sünniaasta 1996-1999)

Mehed kulturism

Mehed klassikaline kulturism

Mehed rannafitness -176,+176cm

Naised *body-*fitness

Naised bikiinifitness -162, -169, +169cm

Naised *wellness-* fitness

Naised fitness

Masters *body*-fitness 35+ a.

Masters bikiinifitness 35+ a.

**NB!**

* **Sportlane võib võistelda ainult ühes kategoorias.**
* **Peakohtuniku otsusel liidetakse kaalu- ja pikkuskategooriad juhul, kui kategoorias on vähem kui 3 sportlast. Kui kategoorias on üle 6 võistleja, võidakse kategooriaid juurde liita. Kui noortes ja juuniorites on kategoorias alla 3 sportlase, võidakse kategooriad ühendada. Muus osas vanuseklasse ei ühendata (so juuniore ei viida üle täiskasvanutesse ja mastersit - seenioritesse.)**
* **Iga võistleja võib lava taha võtta kaasa ühe abilise (sellisel juhul tuleb tasuda 20€ abilise kaelakaardi eest ja see tagab sissepääsu nii lava taha kui saali, so eraldi piletit saalipääsemiseks enam ostma ei pea).**
* **Vabakavade muusika palume eelnevalt edastada DJ meilile (** [**heikomerikan@gmail.com**](mailto:heikomerikan@gmail.com) **)**

**Nõuded võistlejatele**

* Kõik võistlejad peavad esitama ID kaardi.
* Registreerimine toimub võistlusriietuses. Ette tuleb näidata ka kingad (naiste kategooriad) ja vabakava riietus (fitness).
* Võistlused korraldatakse IFBB määruste järgi.

**Autasustamine**

Iga võistluskategooria 3 parimat sportlast autasustatakse karikaga. Sponsorite poolt meenelised auhinnad. Võistluste peasponsor on Valio Eesti.

Edasijõudnute võistlustel on rahalised auhinnad. Auhinnafond 5000€. Täpne auhinnarahade jaotus selgub peale registreerimise lõppu (sõltub kavva tulevate võistlusdistsipliinide arvust ja sellest kas kategoorias on vähemalt 3 võistlejat.)

Bikiinifitnessi absoluutsele võitjale edasijõudnute hulgas paneb V Motors oü välja Volkswageni auto 1 kuuse kasutusõiguse.

**Dopingukontroll**

Dopingukontrolli viib läbi SA Antidoping. Dopingukontrolli minevate sportlaste selgitamiseks kasutatakse ühte või mõlemat meetodit so juhuslik (loosiga) või sihilik. Sihiliku dopingukontrolli võib algatada võistluste peakohtunik.

**Piletimüük**

Piletid on müügis kohapeal enne võistluste algust. Pileti hind 15€. Lastele kuni 11a. tasuta. Pensionäridele ja noortele vanuses 12-18a. pileti hind 7€. Võimalus tellida ka VIP laud (sisaldab snäkke ja jooke, laua suurus 6-8 kohta. Hind 50€ per inimene). VIP laua broneerimiseks kirjuta [ottkiivikas@gmail.com](mailto:ottkiivikas@gmail.com) . Laudade arv on piiratud!

**Afterparty**

Toimub ööklubis “Teater” ja sinna on sissepääs käepaelaomanikele tasuta (nii võistlejad kui pealtvaatajad).

**Info võistluste kohta:**

Veebilehel : www.sparta.ee ;

e-posti teel: ottkiivikas@gmail.com;

tel: +372 5048898